b"\n_START_ARTICLE_\nMesterligaen i fotball for kvinner 2009/10\n_START_PARAGRAPH_\nUEFA Women's Champions League 2009/2010 i fotball var den f\xc3\xb8rste sesongen av det nye formatet i Mesterligaen i fotball for kvinner. Det var den niende i rekken av europeiske klubblagsmesterskap i fotball for kvinner, tidligere under navnet UEFA Women's Cup. I og med forandringene ble flere lag tilbudt medlemskap, og finalen skal v\xc3\xa6re en kamp p\xc3\xa5 n\xc3\xb8ytral bane, og ikke to p\xc3\xa5 hjemme- og bortebane._NEWLINE_Turbine Potsdam vant turneringen etter straffesparkkonkurranse i finalen, den f\xc3\xb8rste europacupen for kvinner som ble avgjort etter straffer. Dermed ble det tysk seier for tredje gang p\xc3\xa5 rad, og for femte gang p\xc3\xa5 seks \xc3\xa5r. Lyon ble det f\xc3\xb8rste franske laget som n\xc3\xa5dde finalen, men klarte ikke \xc3\xa5 stoppe det tyske hegemoniet.\n_START_SECTION_\nGruppe A\n_START_PARAGRAPH_\nGruppespillet ble avgjort i \xc5\xa0iauliai, i Litauen.\n_START_SECTION_\nGruppe B\n_START_PARAGRAPH_\nGruppespillet ble avgjort i Strumica, Makedonia.\n_START_SECTION_\nGruppe C\n_START_PARAGRAPH_\nGruppespillet ble avgjordet i Br\xc3\xb8ndby, Danmark.\n_START_SECTION_\nGruppe D\n_START_PARAGRAPH_\nGruppespillet ble avgjort i Kr\xc5\xa1ko, Slovenia.\n_START_SECTION_\nGruppe E\n_START_PARAGRAPH_\nGruppespillet ble avgjort i Link\xc3\xb6ping, Sverige.\n_START_SECTION_\nGruppe F\n_START_PARAGRAPH_\nGruppspillet ble avgjort i Limassol, Kypros.\n_START_SECTION_\nGruppe G\n_START_PARAGRAPH_\nGruppspillet ble avgjort i Osijek, Kroatia.\n_START_SECTION_\nSekstendelsfinaler\n_START_PARAGRAPH_\nUEFA seedet 16 lag i f\xc3\xb8rste runde, og disse fikk ogs\xc3\xa5 muligheten til \xc3\xa5 spille hjemmekamp sist. 13 seedete lag gikk videre: bare Fortuna Hj\xc3\xb8rring, R\xc3\xb8a og Torres klarte \xc3\xa5 komme videre som useedet lag.\n_START_SECTION_\n\xc3\x85ttendedelsfinaler\n_START_PARAGRAPH_\nTyskland fikk med to av tre lag videre, med greie seire for seriemester Turbine Potsdam og tittelforsvarer Duisburg. Debutantene Bayern M\xc3\xbcnchen, som hadde kvalifisert seg etter s\xc3\xb8lv i serien, ble likevel det f\xc3\xb8rste tyske laget som ikke har greid \xc3\xa5 n\xc3\xa5 kvartfinalen i Europacupen. De ble sl\xc3\xa5tt ut av Montpellier etter ekstraomganger._NEWLINE_Frankrike fikk to lag i kvartfinalen for f\xc3\xb8rste gang. Lyon slo f\xc3\xb8rst ut Fortuna Hj\xc3\xb8rring med 6\xe2\x80\x930 sammenlagt, men Hj\xc3\xb8rring la inn protest til UEFA, og fikk omgjort resultatet i 2. kamp til 3\xe2\x80\x930-seier for Hj\xc3\xb8rring, ettersom Lyon hadde benyttet ikke spilleberettigede spillere. Lyon anket imidlertid til CAS og fikk medhold, og det opprinnelige resultatet ble st\xc3\xa5ende. Lyon er dermed i kvartfinale for tredje \xc3\xa5r p\xc3\xa5 rad, men har fortsatt til gode \xc3\xa5 n\xc3\xa5 finalen._NEWLINE_Fjor\xc3\xa5rsfinalisten Zvezda klarte ikke \xc3\xa5 gjenta suksessen, og tapte p\xc3\xa5 bortem\xc3\xa5lsregelen etter to uavgjorte kamper mot R\xc3\xb8a, som dermed n\xc3\xa5dde kvartfinale for f\xc3\xb8rste gang.\n_START_SECTION_\nKvartfinaler\n_START_PARAGRAPH_\nTre tidligere mestre ble trukket i den ene halvdelen av tabl\xc3\xa5et, sammen med norske R\xc3\xb8a. Regjerende mester Duisburg slapp inn et sent m\xc3\xa5l i 1. kamp p\xc3\xa5 hjemmebane mot Arsenal, og kunne dermed ryke ut med 0\xe2\x80\x931-tap i England, men vant 2\xe2\x80\x930 og gikk videre til det som ble en heltysk semifinale. Potsdam gjorde den klart beste innsatsen av alle kvartfinalistene, med 10\xe2\x80\x930 sammenlagt over R\xc3\xb8a, det verste europacupresultat av et norsk lag siden 2007._NEWLINE_I den andre halvdelen av tabl\xc3\xa5et tapte debutantene Torres med 0\xe2\x80\x933 borte mot Lyon, som dermed n\xc3\xa5dde sin tredje strake semifinale selv om de scoret selvm\xc3\xa5l og tapte 0\xe2\x80\x931 p\xc3\xa5 Sardinia. Ume\xc3\xa5 klarte bare 0\xe2\x80\x930 hjemme mot Montpellier og l\xc3\xa5 under 0\xe2\x80\x932 borte, men scoret to m\xc3\xa5l p\xc3\xa5 de siste fem minuttene og gikk videre p\xc3\xa5 bortem\xc3\xa5lsregelen. Dette var den niende turneringen p\xc3\xa5 rad hvor Sverige har et lag i semifinalen.\n_START_SECTION_\nSemifinaler\n_START_PARAGRAPH_\nTurbine Potsdam slo ut Duisburg etter straffesparkkonkurranse, og n\xc3\xa5dde sin f\xc3\xb8rste finale p\xc3\xa5 fire \xc3\xa5r, med en samlet m\xc3\xa5lforskjell p\xc3\xa5 32\xe2\x80\x932 over \xc3\xa5tte kamper. Duisburg ledet 1\xe2\x80\x930 etter f\xc3\xb8rste kamp, men tapte med samme sifre i returoppgj\xc3\xb8ret, Duisburgs f\xc3\xb8rste tap p\xc3\xa5 17 europacupkamper._NEWLINE_I den andre semifinalen vant Lyon den f\xc3\xb8rste kampen mot Ume\xc3\xa5 med 3\xe2\x80\x932 p\xc3\xa5 hjemmebane, men klarte ikke \xc3\xa5 komme seg til Nord-Sverige i tide for returoppgj\xc3\xb8ret grunnet stengningen av europeisk luftrom. Kampen ble spilt ti dager etter oppsatt dato, og Lyon n\xc3\xa5dde sin f\xc3\xb8rste finale etter \xc3\xa5 ha spilt 0\xe2\x80\x930 i returoppgj\xc3\xb8ret."